Translate the text from Welsh to English.



 
Heddiw, hoffwn roi’r wybodaeth ddiweddaraf i'r Aelodau am y cynnydd o ran cyflwyno’r Glasbrint ar gyfer Cyfiawnder Ieuenctid a’r Glasbrint ar gyfer Cyfiawnder Menywod. Mae'r diweddariad hwn yn cyd\-daro â chyhoeddi ein Cynlluniau Gweithredu diweddaraf, ac amlygir y cynnydd a wnaed hyd yma a'n hymrwymiad parhaus i gyflwyno ein blaenraglen waith ar ddiogelwch cymunedol.


Rhoddais ddiweddariad i'r Aelodau ar raglen y Glasbrintiau ym mis Tachwedd 2021\. Mae'n bleser gennyf yn awr allu rhoi gwybod ichi am ein cynnydd parhaus wrth gyflwyno’r rhaglen bwysig hon. Ymhlith yr enghreifftiau y mae:


\-         Sefydlu fframwaith hyfforddi ar gyfer staff sy'n gweithio gyda menywod sy'n dod i gysylltiad â'r system cyfiawnder troseddol. Mae'r pecyn hyfforddi amlasiantaeth pwrpasol hwn ar gyfer y Glasbrint, sy’n ystyriol o rywedd a thrawma, yn cael ei gyflwyno i bob asiantaeth sy'n gweithio yn y maes cyfiawnder troseddol.


\-         Mae gwaith yn parhau ar weithredu Mentrau Dargyfeirio i fenywod ledled Cymru fel rhan o’r Cynllun Braenaru i Ferched. Mae gwasanaethau dargyfeirio ar waith ar gyfer menywod ym mhob un o’r pedair ardal heddlu yng Nghymru. Mae ardaloedd heddluoedd De Cymru a Gwent hefyd yn cynnal cynllun peilot Datrysiadau y Tu Allan i'r Llys, gyda'r nod o wella ac ehangu cyfleoedd dargyfeirio i droseddwyr lefel isel sy'n aildroseddu.                                                                            


\-         Rydym wedi dechrau atgyfeirio unigolion at Wasanaeth Triniaeth ac Ymgynghori Fforensig y Glasoed Cymru Gyfan er mwyn elwa ar Reoli Achosion Uwch. Mae trefniadau Rheoli Achosion Uwch ar gael i bob Tîm Troseddau Ieuenctid yng Nghymru i’w defnyddio gyda phlant sydd mewn cysylltiad â Thimau Troseddau Ieuenctid, boed hynny ar sail wirfoddol neu statudol.


\-         Mae adroddiad gwerthuso Braenaru ‘y plentyn yn gyntaf’ wedi’i gyhoeddi gan Wasanaeth Cyfiawnder Ieuenctid ac Atal Ceredigion. Defnyddir y canfyddiadau i lywio'r gwaith o ddatblygu Fframwaith Atal Cyfiawnder Ieuenctid i Gymru.


Yr wythnos ddiwethaf, cyhoeddwyd lleoliad y Ganolfan Breswyl i Fenywod yng Nghymru. Mae hon yn elfen allweddol o'n Glasbrint ar gyfer Cyfiawnder Menywod\[1]. Rydym wedi ymgysylltu'n agos â'r Weinyddiaeth Gyfiawnder a phartneriaid allweddol eraill wrth ei datblygu, a gallaf gadarnhau y bydd y ganolfan newydd wedi'i lleoli yn y Cocyd ger Abertawe. Bydd y Ganolfan Breswyl i Fenywod yn gwella bywydau menywod yng Nghymru, gan gynnig dull mwy holistaidd, sy’n ystyriol o drawma, o ddarparu gwasanaethau i fenywod a allai ddod i gysylltiad â’r system cyfiawnder troseddol yng Nghymru. Mae’n bwysig nodi hefyd fod y ganolfan yn mynd i alluogi menywod i aros yn agosach i'w cartrefi a meithrin y berthynas hanfodol sydd rhyngddynt ag aelodau o’u teuluoedd, yn enwedig eu plant.


Rwy’n cydnabod ein bod yn ddyledus i’n partneriaid am eu cefnogaeth ddiwyro er mwyn ein galluogi i wireddu datblygiadau pwysig fel y Ganolfan Breswyl i Fenywod, yn ogystal â’r gweddill y cyfeiriwyd atynt hefyd yn y datganiad hwn. Rwy’n ddiolchgar i’n partneriaid am y gefnogaeth hon. Er bod cyfiawnder yn dal i fod yn fater a gedwir yn ôl ar hyn o bryd, byddwn yn parhau â'r dull cydweithredol hwn o ddatblygu ein hymrwymiadau i leihau troseddu ac aildroseddu.


Hoffwn hefyd sicrhau'r Aelodau y byddaf yn parhau i gwrdd â Gweinidogion Cyfiawnder y DU i drafod y gwaith sy'n cael ei wneud mewn perthynas â'r Glasbrintiau a materion cyfiawnder ehangach, a datblygu’r gwaith hwn. Byddaf yn rhoi'r wybodaeth ddiweddaraf i'r Aelodau am y cynnydd.


\[1] Arferai gael ei adnabod fel y Glasbrint ar gyfer Troseddwyr Benywaidd.







Translation:


 
Today I wish to provide Members with an update on the delivery of the Youth Justice and Women’s Justice Blueprints. This update coincides with the publication of our latest Implementation Plans, highlighting progress to date and our continued commitment in delivering our future work programme on community safety.


I last provided Members with an update on the Blueprints programme in November 2021\. I am pleased to be able to inform you of our continued progress in the delivery of this important programme. Some examples include:


\-         The establishment of a training framework for staff working with women who come into contact with the criminal justice system. This bespoke Blueprint, multi\-agency gender and trauma informed training package is being rolled out to all agencies working in the criminal justice landscape.


\-         Work is continuing on the implementation of Diversion Initiatives for women across Wales as part of the Women’s Pathfinder. Diversion services are in place for women across each of the four police force areas in Wales. South Wales and Gwent police forces areas are also delivering an Out of Court Disposal pilot aimed at enhancing and expanding diversion opportunities in respect of low level, repeat offenders.                                                                            


\-         We have commenced referrals to the Forensic Adolescent Consultation Treatment Service for Enhanced Case Management. Enhanced Case Management is available to all Youth Offending Teams (YOT) in Wales for children in voluntary and statutory contact with YOTs.


\-         The Pathfinder report “A Child First Pathfinder Evaluation \- Ceredigion Youth Justice and Prevention Service has been published. The findings will be utilised to inform the development of a Youth Justice Prevention Framework for Wales.


Last week an announcement was made on the location of the Residential Women’s Centre in Wales. This is a key element within our Women’s Justice Blueprint\[1]. We have engaged closely with the Ministry of Justice and other key partners during its development, and I can confirm the new centre will be located in Cockett near Swansea. The Residential Women’s Centre will improve the lives of women in Wales, providing a more holistic, trauma informed approach to delivering services for women who may find themselves involved in the criminal justice system in Wales. Importantly, it will also allow women to stay closer to home and to maintain crucial family ties, especially with their children.


I recognise that important developments such as the Residential Women’s Centre, and those referenced earlier in this statement, were made achievable through the staunch support of our partners. I am thankful for this support. And whilst justice remains for the present a reserved matter, we will continue with this collaborative approach to progress our commitments to reducing crime and reoffending.


I would also like to reassure Members that I will continue to meet with UK Justice Ministers, to discuss and progress the work that is being undertaking in relation to the Blueprints and wider justice matters. I will keep Members informed of progress.


\[1] Previously known as the Female Offending Blueprint